Source: https://www.kihnio.fi/agenda/787
Timestamp: 2020-03-31 09:16:15+00:00

Document:
Valitaan kaksi pöytäkirjantarkastajaa. Tarkastusvuorossa ovat Mika Shemeikka ja Erja Silvennoinen. Pöytäkirja tarkastetaan 18.11.19 ja pidetään nähtävänä 19.11.2019 kunnanvirastossa klo 12-15 ja kunnan tietoverkossa 19.11.2019.
152 § Kanteen nostaminen sote- sopimusriita-asiassa Parkanon kaupunkia vastaan
Kihniön kunnan taholta on mennyt Parkanon kaupungille vahvaa viestiä kuluvan syksyn ajan siitä, että Kihniö on valmis sopimaan sote- sopimusriita- asian Parkanon kaupungin kanssa neuvotteluteitse kaikilla tasoilla (kunta-neuvottelut Kihniö-Parkano, kolmikantaneuvottelut Kihniö – Parkano – 3- tien terveys, asianajaja taso sekä virkamies taso).
Kihniö järjesti 28.8.2019 neuvottelun asian ratkaisemiseksi ja kutsui paikalle sekä Parkanon että Pihlajalinna/3TT:n edustajat. Parkano ei saapunut neuvotteluun. Samoin kävi 2.10.2019 neuvottelulle, josta Kihniö sopi ennalta Parkanon ja Pihlajalinnan kanssa. Kihniö sai Parkanon yhdessä Pihlajalinnan kanssa neuvottelupöytään 5.11.2019, samana päivänä jolloin Pihlajalinna sai ostotarjouksen Mehiläinen Oy:ltä. Neuvottelut 5.11. eivät johtaneet huomattavaan läpimurtoon kiistanalaisissa asioissa. Parkanon kaupunki on lähestynyt Kihniön kuntaa neuvottelukutsulla 18.11, neuvottelujen sisällöstä informoidaan kunnanhallitusta illan kokouksesa.
Jo 26.9.2019 kirjelmällä Kihniö on ilmoittanut asianajajansa välityksellä, että kanne nostetaan käräjäoikeudessa, mikäli kaikkia kiistanalaisia asioita ei ole saatu ratkaistuksi 29.11.2019 mennessä. Tämä on ollut myös vastapuolen tiedossa heidän kieltäydyttyä neuvottelukutsuista.
Sote- sopimusriita-asia Kihniön kunnan ja Parkanon kaupungin välillä on johtamassa siihen, että kaikkia riidan alaisia asioita ei mahdollisesti saada ratkaistuksi mainittuun 29.11.2019 mennessä. Tältä varalta kunnanhallituksen tulee ehdollisesti hyväksyä kanteen nostaminen Parkanon kaupunkia vastaan. Kannetta ei nosteta, mikäli kaikki riidanalaiset asiat on määräaikaan mennessä saatu sovittua.
Oheismateriaalina luonnos haastehakemuksesta
Kunnanhallitus päättää nostaa kanteen Tampereen käräjäoikeudessa sote- sopimusriita-asioista Parkanon kaupunkia vastaan 29.11.2019, mikäli kaikkia kiistanalaisia asioita ei ole ratkaistu tuohon päivään mennessä.
Kunnanhallitus kuitenkin korostaa, että Kihniön kunnan ensisijaisena tavoitteena on päästä neuvottelutulokseen.
Marjo Niemi (hallintolaki 28.1 § kohta 4)
Kunnanhallitus hyväksyi yksimielisesti esittelijän päätösehdotuksen. Mäkipää, Tiainen ja Alkkiomäki poistuivat tämän asian jälkeen klo 17.50 eivätkä osallistuneet päätöksentekoon asiassa. Marjo Niemi esitti esteellisyytensä käsiteltävään asiaan eikä osallistunut päätösentekoon asiassa.
153 § Kunnanvaltuuston 11.11.2019 kokouksen päätösten laillisuus ja täytäntöönpano
Kunnanvaltuuston 11.11. 2019 kokouksessa käsiteltiin seuraavat asiat:
-vuoden 2020 tuloveroprosentti
-vuoden 2020 kiinteistöveroprosentit
-eron myöntäminen Satu Kuuselalle teknisen lautakunnan jäsenyydestä ja vapatuvan luottamustoimen täyttäminen
154 § Talouden toteutumisen osavuosikatsaus 30.9.2019 mukaan
Esityslistan oheismateriaalina on yleishallinnon, sivistyslautakunnan ja teknisen lautakunnan osalta laaditut talousarvion toteutumisen osavuosikatsaukset 30.9.2019 tilanteen mukaan sekä perusturvalautakunnan Kihniön palvelutuotannon toteutumisen seuranta. Konsernivalvonnan osalta esitetään kuntakonsernin yhtiöiden toimintaraportit.
Kunnanhallitus merkitsee osavuosikatsaukset tietoonsa saatetuksi ja saattaa ne myös valtuustolle tiedoksi.
155 § Kunnanhallituksen kokousajat I vuosipuoliskolla 2020
Kunnan hallintosäännön mukaan toimielimen kokoukset pidetään toimielimen päättämänä aikana ja paikassa. Kokous pidetään myös, milloin puheenjohtaja katsoo kokouksen tarpeelliseksi tai enemmistö toimielimen jäsenistä tekee puheenjohtajalle esityksen sen pitämisestä.
Kunnanhallitus päättää pitää kokouksensa pääsääntöisesti terveys- ja palvelukeskuksen kokoushuoneessa ja vuoden ensimmäiselle vuosipuoliskolle vahvistetaan seuraavat ajat:
30.3.2020 ( tp)
- Kihniön kunnan 100 v Juhlavaltuusto 26.3.2020
-Tilinpäätös kunnanvaltuusto 15.6.2020
156 § Osallistuminen lentoliikenteen saavutettavuuden kehittämisohjelmaan / Tampere-Pirkkalan lentokenttä
Tampereen kaupunkiseudun kunnat ja osa Pirkanmaan muista kunnista ovat toteuttaneet vuodesta 2016 lentoliikenteen kehittämisohjelmaa, jonka tavoitteena oli Tampere-Pirkkalan monipuolinen kehittäminen. Kehittämishanke on päättymässä ja kuntien tulee päättää hankkeen jatkosta.
Kansainvälinen lentoliikenne ja sujuvat yhteydet ovat olennaisen tärkeitä koko Pirkanmaan yrityksille, matkailulle sekä tapahtuma- ja elämys taloudelle. Tampereen kaupunkiseudun kuntayhtymä seutuhallitus esittää, että kehittämisohjelmaa jatketaan.
Seutuhallitus esittää, että kaupunkiseudun kunnat sekä Pirkanmaan muut kunnat varautuvat rahoittamaan saavutettavuuden kehittämisohjelmaa vuosina 2020 - 2022. Kaupunkiseudun kuntien rahoitusosuus on 2 euroa/asukas/vuosi ja Pirkanmaan muiden kuntien osuus olisi 1 euro/asukas/vuosi.
Reunakunnille on tarjottu myös mahdollisuutta osallistua kehittämisohjelmaan 0,5 euroa per asukas.
Ohjelman fokus on kansainvälinen saavutettavuus ja sitä tukevat matkaketjut.
Kihniön kunta päättää osallistua Tampere –Pirkkalan lentoliikenteen saavutettavuuden kehittämisohjelmaan vuosina 2020 - 2022 0,5 euroa / asukas, mikäli kaikki Pirkanmaan kunnat osallistuvat siihen.
157 § Kunnanjohtajan informaatioasiat
158 § Ilmoitusasiat
Talous- ja hallintojohtaja § 59
Sivistyslautakunta 12.11.2019
§ 56 Pöytäkirjan tarkastajien valinta
§ 57 Talousarvion osavuosikatsaus 01.01.2019 - 30.09.2019
§ 58 Sivistystoimen talousarvio vuodelle 2020
§ 59 Sivistystoimen 2019 talousarvion käyttösuunnitelman muutos
§ 60 Lisämäärärahat vuoden 2019 talousarvioon
§ 61 Liittyminen Hansel Oy:n puitesopimukseen puhtaanapidon tarvikkeista 2020 - 2022
§ 62 Ilmoitus- ja muut asiat
1. Tulorekisteri: Päätös tietojen välitys ja luovutus tulotietojärjestelmästä
2.VM: Kuntien tilannekuvatyötä tukeva kysely kunnan viranhaltijoille ja luottamushenkilöille
3.VM: Päätös kunnan peruspalvelujen valtionosuuden muutoksesta
4. Pirkanmaan Yrittäjät: Pirkanmaan yrittäjyys ja elinvoimakunta 2020 kilpailu
Kunnanhallitus merkitsee ilmoitusasiat tietoonsa saatetuksi. Lautakuntien pöytäkirjojen ja viranhaltijapäätöksen osalta kunnanhallitus päättää, ettei se käytä otto-oikeuttaan. Kunnanhallitus merkitsee kiinteistönluovutukset tiedokseen ja päättää, ettei se käytä etuosto-oikeuttaan.
Mika Shemeikka (hallintolaki 28.1 § kohta 3)
Kunnanhallitus hyväksyi yksimielisesti esittelijän päätösehdotuksen. Mika Shemeikka esitti esteellisyytensä viranhaltijapäätöksiin eikä osallistunut päätöksentekoon asiassa. Pöytäkirjantarkastajana toimi Leila Pusa tämän asian ajan.
Alkkiomäki Jari Muut osallistujat
Kunnavaltuuston 1.vpj.
Mäkipää Lea Muut osallistujat
Tiainen Hannu Muut osallistujat

References: § 59

§ 56

§ 57

§ 58

§ 59

§ 60

§ 61

§ 62